ગુજરાતના છેવાડે આવેલા નંદુરબારના અક્કલકુવા ખાપર ગામ નજીક ટ્રક અને કાર વચ્ચે અકસ્માતમાં પાંચ લોકોના મોત થયા હતાં. તો 6 મુસાફરોને ગંભીર રીતે ઇજાગ્રસ્ત થયા હતાં. ગુજરાતને અડીને આવેલા મહારાષ્ટ્રના જલગાંવ જિલ્લાના ભુસાવળનો વતની સોની પરિવાર અમદાવાદ ખાતે લગ્નપ્રસંગે જવા નીકળ્યાં હતાં. તેઓ જલગાંવથી ટવેરા ગાડી નંબર એમએચ- 20 સીએસ- 8120માં જતા હતાં. ત્યારે સામેથી પૂર ઝડપે આવતી ટ્રક નંબર જીજે- 07 વાય-1884 સાથે કરૂણ અકસ્માત સર્જાયો હતો. ધડાકાભેર અથડાયેલા ટ્રક અને કારના અકસ્માતમાં પાંચ સભ્યોના મોત થયા હતાં. અકસ્માત બાદ ટ્રકનો ડ્રાઈવર ઘટના સ્થળેથી ભાગી ગયો હતો.